techiaith/cofnodycynulliad_en-cy huggingface dataset:
English: Well, I think it's fair to say that all parts of the public sector, particularly our local authorities, have been great participants in this commemoration over the last four years. We're talking about the end of those commemorations now, and, as we heard earlier, of course, local authorities are strapped for cash at the moment, but the same is true of the Commission in deciding how it needs to divide its resources up. I would hope, though, that the engagement strategy that we have, particularly engaging with schools, has made a contribution to young people's understanding of this across Wales, not just in Cardiff Bay.
Welsh: Wel, rwy'n credu ei bod hi'n deg dweud bod pob rhan o'r sector cyhoeddus, yn enwedig ein hawdurdodau lleol, wedi bod yn gyfranogwyr gwych yn y coffâd hwn dros y pedair blynedd diwethaf. Rydym yn sôn am ddiwedd y digwyddiadau coffáu hynny bellach, ac fel y clywsom yn gynharach wrth gwrs, mae awdurdodau lleol yn brin o arian ar hyn o bryd, ond mae'r un peth yn wir am y Comisiwn o ran penderfynu sut y mae angen iddo rannu ei adnoddau. Buaswn yn gobeithio, fodd bynnag, fod y strategaeth ymgysylltu sydd gennym, yn enwedig ymgysylltu ag ysgolion, wedi cyfrannu at ddealltwriaeth pobl ifanc o hyn ledled Cymru, nid yn unig ym Mae Caerdydd.
English: Thank you. Well, we engage with over 20,000 young people each year, half of which engage with us on the estate. Youth groups, colleges and schools are all invited to take part in sessions in Siambr Hywel, and we also travel to schools - that should be more convenient for them. The range of services offered to young people is actually advertised on the website as well - so, I'm just giving that a plug now so that more people know about it - as well as across social media channels, the education and engagement team's youth letter, through the Dysg newsletter, and through the Hwb learning platform.
Welsh: Diolch. Wel, rydym yn ymgysylltu â dros 20,000 o bobl ifanc bob blwyddyn, a bydd eu hanner yn dod i gysylltiad â ni ar yr ystâd. Gwahoddir grwpiau ieuenctid, colegau ac ysgolion i gymryd rhan mewn sesiynau yn Siambr Hywel, ac rydym hefyd yn teithio i ysgolion - dylai hynny fod yn fwy cyfleus iddynt. Mae ystod y gwasanaethau a gynigir i bobl ifanc yn cael ei hysbysebu ar y wefan hefyd - felly, rwy'n rhoi sylw i hynny yn awr fel bod mwy o bobl yn gwybod - yn ogystal ag ar draws y cyfryngau cymdeithasol, y tîm addysg ac ymgysylltu â phobl ifanc, drwy gylchlythyr Dysg, a thrwy lwyfan dysgu Hwb.
English: Thank you. A few weeks ago, to mark the centenary of women's suffrage, over 100 brownies and guides from across Gwent, aged between seven and 14, spent two consecutive Saturdays in the Senedd at the Senedd takeover. It was a full day of activities and my colleagues Lynne Neagle, Julie Morgan and I were really impressed with the girls' enthusiasm and ideas. There was even a special badge designed for the occasion. It was the first time that many of them had visited the Senedd, and it was a fantastic opportunity for them to learn more about the history of women's suffrage in Wales. We also recruited voters, and, hopefully, some potential candidates, for the Youth Parliament. A lot of hard work by Assembly staff and Girlguiding Gwent went into planning this activity on a Saturday, so can the Commissioner set out what is being done to attract organisations working with young people to hold innovative events such as this in the Senedd?
Welsh: Diolch. Ychydig wythnosau yn ôl, i nodi canmlwyddiant y bleidlais i fenywod, treuliodd dros 100 o brownis a geidiaid rhwng saith a 14 oed o bob rhan o Went ddau ddydd Sadwrn olynol yn meddiannu'r Senedd. Roedd yn ddiwrnod llawn o weithgareddau a gwnaeth brwdfrydedd a syniadau'r merched argraff ar fy nghyd-Aelodau, Lynne Neagle, Julie Morgan a minnau. Lluniwyd bathodyn arbennig ar gyfer yr achlysur. Dyma'r tro cyntaf i lawer ohonynt ymweld â'r Senedd, ac roedd yn gyfle gwych iddynt ddysgu mwy am hanes y bleidlais i fenywod yng Nghymru. Recriwtiwyd pleidleiswyr hefyd ar gyfer y Senedd Ieuenctid, a rhai ymgeiswyr posibl, rwy'n gobeithio. Gweithiodd staff y Cynulliad a Girlguiding Gwent yn galed ar gynllunio'r gweithgaredd ar ddydd Sadwrn, felly a wnaiff y Comisiynydd nodi beth sy'n cael ei wneud i ddenu sefydliadau sy'n gweithio gyda phobl ifanc i gynnal digwyddiadau arloesol fel hyn yn y Senedd?
English: Absolutely. The Assembly Commission agreed in November 2016 that £100,000 would go in this financial year to help set the institution up and to promote it and to help young people understand what it would be for. And, thereafter, in non-election years, we're talking about £50,000.
Welsh: Yn sicr. Cytunodd Comisiwn y Cynulliad ym mis Tachwedd 2016 y byddai £100,000 yn mynd yn y flwyddyn ariannol hon tuag at helpu i sefydlu'r corff ac i'w hyrwyddo ac i helpu pobl ifanc i ddeall beth fyddai ei ddiben. Ac ar ôl hynny, mewn blynyddoedd di-etholiad, rydym yn sôn am £50,000.
English: Thank you very much, Commissioner, for that answer. May I ask on what basis the £50,000 has been agreed? Because I think we need to be sure that - . This is such an exciting initiative - this is one of the best things the Assembly has done for a very, very long time, it's had a huge welcome, and we need to make sure that the resourcing for that is sustainable, I think particularly looking at supporting those groups of young people who may find it harder to engage - some of the young people who will come from the 20, rather than the 40 directly-elected Members. So, can I ask that the Commission keeps that funding under review and to give consideration if it's found that it's not adequate?
Welsh: Diolch yn fawr iawn am yr ateb hwnnw, Gomisiynydd. A gaf fi ofyn ar ba sail y cytunwyd ar y £50,000? Oherwydd credaf fod angen inni fod yn siŵr - . Mae hon yn fenter mor gyffrous - dyma un o'r pethau gorau a wnaeth y Cynulliad ers amser hir iawn, mae wedi cael croeso mawr, ac mae angen inni wneud yn siŵr fod yr adnoddau ar ei gyfer yn gynaliadwy, yn enwedig ar gyfer cefnogi grwpiau o bobl ifanc a allai ei chael hi'n anos i gymryd rhan - rhai o'r bobl ifanc a fydd yn dod o blith yr 20, yn hytrach na'r 40 o Aelodau a etholir yn uniongyrchol. Felly, a gaf fi ofyn i'r Comisiwn barhau i adolygu'r cyllid hwnnw a rhoi ystyriaeth iddo os gwelir nad yw'n ddigonol?
English: Oh, absolutely. I can give you that reassurance now. We all want this to work. The figures that we have - . This is the first time we've done it; it's been done on best estimates and comparisons with similar ideas in other Parliaments, if you like. But, if this doesn't turn out to be enough money, we will have to, as a Commission, find extra resources to make sure that we can support it properly, because, if we do this half-heartedly, there's no point in us doing it at all.
Welsh: O, yn bendant. Gallaf roi'r sicrwydd hwnnw i chi yn awr. Mae pawb ohonom am weld hyn yn gweithio. Mae'r ffigurau sydd gennym - . Dyma'r tro cyntaf i ni ei wneud; mae wedi digwydd ar sail amcangyfrifon gorau a chymariaethau â syniadau tebyg mewn Seneddau eraill. Ond os nad yw'n ddigon o arian, bydd yn rhaid i ni fel Comisiwn ddod o hyd i adnoddau ychwanegol i wneud yn siŵr y gallwn ei gefnogi'n briodol, oherwydd os na fyddwn yn ymroi'n llwyr i hyn, nid oes pwynt i ni ei wneud o gwbl.
English: Thank you for that question. It's a serious question and, as you may notice from budgets in the most recent years, the Commission has already made a significant investment in protective security across the estate but also in Members' offices, which is regularly reviewed, considering the UK threat level from international terrorism. And, as well as providing appropriate security advice and comprehensive safety awareness training to Members and Commission staff, we have increased levels of protection against cyber attack, which, of course, is invisible - we don't get to see that in the same way that we do our security presence, which has also increased - and we work with a number of agencies to develop and deliver a package that's pretty robust.
Welsh: Diolch ichi am y cwestiwn hwnnw. Mae'n gwestiwn difrifol ac fel y sylwch o gyllidebau yn y blynyddoedd mwyaf diweddar, mae'r Comisiwn eisoes wedi buddsoddi'n sylweddol mewn diogelwch amddiffynnol ar draws yr ystâd ond hefyd yn swyddfeydd yr Aelodau, ac adolygir hyn yn rheolaidd, gan ystyried lefel y bygythiad o derfysgaeth ryngwladol i'r DU. Ac yn ogystal â darparu cyngor diogelwch priodol a hyfforddiant ymwybyddiaeth diogelwch cynhwysfawr i'r Aelodau a staff y Comisiwn, rydym wedi cynyddu lefelau diogelwch rhag ymosodiadau seiber, sydd, wrth gwrs, yn anweledig - nid ydym yn ei weld yn yr un modd ag y gwelwn ein presenoldeb diogelwch, sydd hefyd wedi cynyddu - ac rydym yn gweithio gyda nifer o asiantaethau i ddatblygu a chyflwyno pecyn go gadarn.
English: Thank you. On 22 March 2017, 50 people were, of course, injured and five tragically killed in a terrorism attack when they drove a car into crowds on Westminster bridge, stabbing, horrifically, a policeman outside the House of Commons. Whilst none of us can predict when or where a terrorist attack might occur, this particular attack does highlight the possibility that democratic institutions are facing. Undoubtedly, we know and we appreciate the very strict security measures that we do have here in Cardiff Bay. However, I do share some concern about the safety and anti-terrorism measures in our Colwyn Bay office. So, will you clarify what measures you are taking - or the Commission, that is - to protect the staff and public using those offices, please?
Welsh: Diolch. Ar 22 Mawrth 2017, cafodd 50 o bobl eu hanafu a phump eu lladd yn drasig iawn mewn ymosodiad terfysgol drwy yrru car i dorf ar bont Westminster, a thrywanu plismon mewn modd dychrynllyd iawn y tu allan i Dŷ'r Cyffredin. Er na all yr un ohonom ragweld pryd neu ble y gallai ymosodiad terfysgol ddigwydd, mae'r ymosodiad penodol hwn yn tynnu sylw at y peryglon posibl sy'n wynebu sefydliadau democrataidd. Yn sicr, rydym yn gwybod am y mesurau diogelwch llym iawn sydd gennym yma ym Mae Caerdydd ac yn gweld eu gwerth. Fodd bynnag, rwy'n rhannu peth pryder ynglŷn â diogelwch a mesurau gwrth-derfysgaeth yn ein swyddfa ym Mae Colwyn. Felly, a wnewch chi egluro pa gamau rydych yn eu cymryd - neu'r Comisiwn, hynny yw - i ddiogelu'r staff a'r cyhoedd sy'n defnyddio'r swyddfeydd hynny, os gwelwch yn dda?
English: Well, certainly - obviously, I'm not going to give you too much detail; quite a lot of this will be confidential, and I'm sure you understand why. But the level of attention paid to the Colwyn Bay office is the same as here. So, the whole of the Senedd is classed as a tier 1 site. The National Assembly for Wales's security team works in partnership here with South Wales Police and other appropriate agencies, such as the counter-terrorism unit, to identity risk and put the appropriate level of mitigation in place. I'd say, probably - . The Senedd gets that level of oversight from South Wales Police rather than North Wales Police, obviously. But what you will have seen - and I'm hoping this is true of Colwyn Bay as well - is that there's increased staffing within the security service, and, here, there's an introduction of an armed police presence. I mentioned the cyber attack and the security awareness. So, if you have any sense that the staff in Colwyn Bay are perhaps not getting the training that we're having here, then I really would like you to let us know. Thank you.
Welsh: Wel, yn sicr - yn amlwg, nid wyf am roi gormod o fanylion i chi; bydd cryn dipyn o hyn yn gyfrinachol, ac rwy'n siŵr eich bod yn deall pam. Ond mae lefel y sylw a roddir i swyddfa Bae Colwyn yr un fath â'r lle hwn. Felly, caiff y Senedd gyfan ei dosbarthu fel safle haen 1. Mae tîm diogelwch Cynulliad Cenedlaethol Cymru yn gweithio mewn partneriaeth yma gyda Heddlu De Cymru ac asiantaethau priodol eraill, megis yr uned gwrth-derfysgaeth, ar nodi risg a rhoi'r lefel briodol o fesurau lliniaru ar waith. Buaswn yn dweud, mae'n debyg - . Mae'r Senedd yn cael y lefel honno o oruchwyliaeth gan Heddlu De Cymru yn hytrach na Heddlu Gogledd Cymru, yn amlwg. Ond yr hyn y byddwch wedi'i weld - ac rwy'n gobeithio bod hyn yn wir am Fae Colwyn yn ogystal - yw bod mwy o aelodau staff yn y gwasanaeth diogelwch, ac yma, cyflwynwyd presenoldeb heddlu arfog. Soniais am yr ymosodiad seiber a'r ymwybyddiaeth diogelwch. Felly, os oes gennych unrhyw deimlad efallai nad yw'r staff ym Mae Colwyn yn cael yr hyfforddiant a gawn yma, hoffwn yn fawr i chi roi gwybod inni. Diolch.
English: Thank you very much, Commissioner.
Welsh: Diolch yn fawr iawn, Gomisiynydd.
English: Item 4 on the agenda is topical questions and no topical questions have been accepted.
Welsh: Eitem 4 ar yr agenda yw cwestiynau amserol, ac ni ddaeth unrhyw gwestiynau amserol i law.
English: Therefore, item 5 is the 90-second statements, and the first of the 90-second statements today is from Jack Sargeant.
Welsh: Felly, eitem 5 yw'r datganiadau 90 eiliad, a heddiw daw'r cyntaf o'r datganiadau 90 eiliad gan Jack Sargeant.
English: At St Cybi Church today, the residents of Holyhead and Dun Laoghaire have gathered together to remember the sinking of the RMS Leinster exactly 100 years ago.
Welsh: Yn Eglwys Sant Cybi heddiw, mae trigolion Caergybi a Dun Laoghaire wedi dod ynghyd i gofio suddo'r RMS Leinster union 100 mlynedd yn ôl.
English: The RMS Leinster left Kingstown, now Dun Laoghaire, shortly before nine in the morning on 10 October 1918. She was bound for Holyhead with 771 passengers and crew on board. An hour later, she was targeted by a patrolling U-boat. It fired two torpedoes and the Leinster was sunk. More than 500 of those on board lost their lives. It was an atrocity, and it's thought that reaction to it influenced the politicians involved in talks to end the first world war. Armistice was signed a month later. Families and communities in Wales and Ireland were devastated, and today we remember them and all those who died: people like fireman John Williams of Gwalchmai, who had saved a woman passenger and had gone down below again to save another when he was lost; people like Louisa Parry from Holyhead, a stewardess, who sailed that day instead of one of her sisters who was ill. She went to a lower deck to help passengers but became trapped in a cabin with a mother and her child. We also remember the crew of U-boat 123, who themselves were killed a week later. The RMS Leinster centenary commemoration group in Holyhead includes a number who lost their grandparents in the sinking. I'd like to pay tribute to them for their hard work in reminding us of the history of the Leinster and for arranging the commemorative events in Anglesey this week. I look forward to attending one at St Mary's Hall in Holyhead this Friday. Today two communities and two nations are bound together in memory.
Welsh: Gadawodd yr RMS Leinster Kingstown, sef Dun Laoghaire erbyn hyn, ychydig cyn naw yn y bore ar 10 Hydref 1918. Anelai am Gaergybi gyda 771 o deithwyr a chriw ar ei bwrdd. Awr yn ddiweddarach, roedd hi wedi'i thargedu gan long danfor ar batrôl. Taniodd ddau dorpido a suddwyd y Leinster. Collodd dros 500 o'r bobl ar ei bwrdd eu bywydau. Roedd yn ddigwyddiad erchyll, a chredir bod yr ymateb iddo wedi dylanwadu ar y gwleidyddion a oedd yn cymryd rhan mewn trafodaethau i roi diwedd ar y rhyfel byd cyntaf. Arwyddwyd y cadoediad fis yn ddiweddarach. Dioddefodd teuluoedd a chymunedau yng Nghymru ac Iwerddon yn enbyd, a heddiw rydym yn eu cofio a'r holl rai a fu farw: pobl fel y dyn tân John Williams o Walchmai, a oedd wedi achub teithiwr benywaidd ac wedi mynd i lawr wedyn i achub un arall pan fu farw; pobl fel Louisa Parry o Gaergybi, stiward a hwyliodd y diwrnod hwnnw yn lle un o'i chwiorydd a oedd yn sâl. Aeth i ddec is i helpu teithwyr ond cafodd ei chaethiwo mewn caban gyda mam a'i phlentyn. Cofiwn hefyd am griw llong danfor 123, a laddwyd wythnos yn ddiweddarach. Mae'r grŵp coffáu canmlwyddiant RMS Leinster yng Nghaergybi yn cynnwys nifer a gollodd eu neiniau a'u teidiau pan suddodd y llong. Hoffwn dalu teyrnged iddynt am eu gwaith caled yn ein hatgoffa am hanes y Leinster ac am drefnu'r digwyddiadau coffáu ar Ynys Môn yr wythnos hon. Edrychaf ymlaen at fynychu un yn Neuadd y Santes Fair yng Nghaergybi ddydd Gwener. Heddiw, unir dwy gymuned a dwy wlad gyda'i gilydd wrth inni gofio.
English: This week is Hospice Care Week, the annual week of activity to raise the profile of hospice care across Wales and the UK. The theme of Hospice Care Week this year is 'Heart my Hospice'. The cross-party group on hospices and palliative care's recent inquiry into inequalities in access heard how limited awareness of the full range of services offered by hospices and the stigma around talking about death and dying can be barriers to people accessing the right care. The group recommended that hospices across Wales should continue to raise awareness of the care they provide and the opportunities for communities to engage with their work. Each year, hospices in Wales directly care for more than 10,000 people, around 80 per cent of whom are cared for in their own homes and the community. Hospices are reliant on engagement with their communities to support their work. They provide opportunities to volunteer as gardeners, drivers, in retail and administration, and fundraise a total of £2 million every month to sustain the delivery of hospice care in Wales. Hospices in Wales are asking people to demonstrate their support for their hospice by volunteering, donating, or by showing they care on social media in Hospice Care Week. Throughout the week, hospices in Wales are opening their doors to their wider communities to encourage greater engagement and to improve awareness of the vital work they do.
Welsh: Yr wythnos hon yw Wythnos Gofal Hosbis, wythnos o weithgaredd blynyddol i godi proffil gofal hosbis ledled Cymru a'r DU. Thema Wythnos Gofal Hosbis eleni yw 'Heart my Hospice'. Clywodd ymchwiliad diweddar y grŵp trawsbleidiol ar hosbisau a gofal lliniarol i anghydraddoldebau mynediad sut y gall ymwybyddiaeth gyfyngedig o'r ystod lawn o wasanaethau a gynigir gan hosbisau a stigma ynglŷn â siarad am farwolaeth a marw fod yn rhwystrau i bobl rhag cael y gofal cywir. Argymhellodd y grŵp y dylai hosbisau ledled Cymru barhau i godi ymwybyddiaeth o'r gofal y maent yn ei ddarparu a'r cyfleoedd i gymunedau ymgysylltu â'u gwaith. Bob blwyddyn, mae hosbisau yng Nghymru yn gofalu'n uniongyrchol am fwy na 10,000 o bobl, gydag oddeutu 80 y cant ohonynt yn cael gofal yn eu cartrefi eu hunain a'r gymuned. Mae hosbisau'n dibynnu ar ymgysylltiad â'u cymunedau i gefnogi eu gwaith. Maent yn darparu cyfleoedd i wirfoddoli fel garddwyr, gyrwyr, mewn manwerthu a gweinyddu, ac yn codi cyfanswm o £2 miliwn bob mis i gynnal y ddarpariaeth o ofal hosbis yng Nghymru. Mae hosbisau yng Nghymru yn gofyn i bobl ddangos eu cefnogaeth i'w hosbis drwy wirfoddoli, cyfrannu, neu drwy ddangos eu bod yn gefnogol ar y cyfryngau cymdeithasol yn ystod Wythnos Gofal Hosbis. Drwy gydol yr wythnos, mae hosbisau yng Nghymru yn agor eu drysau i'w cymunedau ehangach er mwyn annog mwy o ymgysylltiad ac i wella ymwybyddiaeth o'r gwaith hanfodol a wnânt.
English: Today, we mark World Homeless Day. Since its foundation in 2010, World Homeless Day has been observed on every continent, with the obvious exception of Antarctica. The purpose of World Homeless Day is to draw attention to homeless people's needs locally, and provide opportunities for the community to get involved in responding to homelessness, while taking advantage of the stage created by an international day. So, I'm very pleased that we have this chance to mark it today. There has been good progress in Wales on ending homelessness, including the homelessness prevention legislation that inspired similar measures in England, commitments on youth homelessness, and work to develop the housing first approach. But we still need a plan, to get everybody into a safe, stable home. Figures for Crisis, calculated by Heriot-Watt University's Professor Glen Bramley, found that 8,200 people across Wales are experiencing the worst forms of homelessness. This includes the main forms of homelessness, such as people who are stuck in crowded and unsafe places, in hostels and night shelters, sleeping on people's sofas and kitchen floors, or in cars, night buses, tents and, of course, alarmingly, out on the streets. If we carry on as we currently are, the Heriot-Watt research found that the number of homeless households is expected to almost double in the next 25 years across Britain. We must redouble our efforts, and ensure that we bring an end to this scourge.
Welsh: Heddiw, rydym yn nodi Diwrnod Digartrefedd y Byd. Ers ei sefydlu yn 2010, Mae Diwrnod Digartrefedd y Byd wedi cael ei nodi ar bob cyfandir ac eithrio Antarctica. Diben Diwrnod Digartrefedd y Byd yw tynnu sylw at anghenion pobl ddigartref yn lleol, a darparu cyfleoedd i'r gymuned gymryd rhan ac ymateb i ddigartrefedd, gan fanteisio ar y llwyfan a grëwyd gan ddiwrnod rhyngwladol. Felly, rwy'n falch iawn ein bod yn cael cyfle i'w nodi heddiw. Gwelwyd cynnydd da yng Nghymru ar roi diwedd ar ddigartrefedd, gan gynnwys y ddeddfwriaeth atal digartrefedd a ysbrydolodd fesurau tebyg yn Lloegr, ymrwymiadau ar ddigartrefedd ymhlith pobl ifanc, a gwaith i ddatblygu dull tai yn gyntaf. Ond mae'n dal i fod angen cynllun arnom, i bawb gael cartref diogel a sefydlog. Canfu Figures for Crisis, a gyfrifwyd gan yr Athro Glen Bramley o Brifysgol Heriot-Watt, fod 8,200 o bobl ledled Cymru yn profi'r mathau gwaethaf o ddigartrefedd. Mae hyn yn cynnwys y prif fathau o ddigartrefedd, fel pobl sy'n gaeth mewn lleoedd gorlawn ac anniogel, mewn hosteli a llochesi nos, yn cysgu ar soffas pobl a lloriau ceginau, neu mewn ceir, bysiau nos, pebyll ac wrth gwrs, yn frawychus, allan ar y strydoedd. Os parhawn fel yr ydym ar hyn o bryd, canfu ymchwil Heriot-Watt fod disgwyl i nifer yr aelwydydd digartref bron â dyblu yn y 25 mlynedd nesaf ledled Prydain. Rhaid inni ddyblu ein hymdrechion, a sicrhau ein bod yn rhoi diwedd ar y malltod hwn.
English: Item 6 on the agenda is a motion to amend Standing Orders, and can I call on a member of the Business Committee to move formally the motion?
Welsh: Eitem 6 ar yr agenda yw cynnig i ddiwygio Rheolau Sefydlog, ac a gaf fi alw ar aelod o'r Pwyllgor Busnes i wneud y cynnig yn ffurfiol?
English: I realise that these Standing Orders will pass, and for the efficiency of what we need to do, I think we have to accept that. However, it would have been much better if we were amending this afternoon Standing Order 25 to accommodate the new needs that are on us, in relation to taxation powers. In response to the Business Committee's preference, the Constitutional and Legislative Affairs Committee - and I think the Chair will speak later - suggested a new Standing Order 25. Bizarrely, we are now having to accept a bifurcated Standing Order 27. In the event, this is the wrong Standing Order, because it breaks the logical sequence laid out in Standing Orders, and it effectively places a new Standing Order within an existing Standing Order. This is not clear or transparent, and will have a big effect on anyone trying to read our Standing Orders, to gain an understanding of how these matters are dealt with.
Welsh: Rwy'n sylweddoli y bydd y Rheolau Sefydlog hyn yn pasio, ac er mwyn sicrhau effeithlonrwydd yr hyn sydd angen inni ei wneud, credaf y bydd yn rhaid inni dderbyn hynny. Fodd bynnag, byddai wedi bod lawer yn well pe baem yn diwygio Rheol Sefydlog 25 y prynhawn yma i ddarparu ar gyfer yr anghenion newydd sydd gennym mewn perthynas â phwerau trethu. Mewn ymateb i ddewis y Pwyllgor Busnes, awgrymodd y Pwyllgor Materion Cyfansoddiadol a Deddfwriaethol - ac rwy'n credu y bydd y Cadeirydd yn siarad yn nes ymlaen - Reol Sefydlog 25 newydd. Yn rhyfedd iawn, rydym yn awr yn gorfod derbyn Rheol Sefydlog 27 ranedig. Fel mae'n digwydd, dyma'r Rheol Sefydlog anghywir, oherwydd mae'n torri'r drefn resymegol a osodwyd yn y Rheolau Sefydlog, ac i bob pwrpas mae'n gosod Rheol Sefydlog newydd o fewn Rheol Sefydlog sy'n bodoli'n barod. Nid yw hyn yn glir nac yn dryloyw, a bydd yn cael effaith fawr ar unrhyw un sy'n ceisio darllen ein Rheolau Sefydlog, i ddeall sut yr ymdrinnir â'r materion hyn.